Document ID: 32006D0483

ΑΠΌΦΑΣΗ 2006/483/ΚΕΠΠΑ ΤΟΥ ΣΥΜΒΟΥΛΊΟΥ
της 11ης Ιουλίου 2006
για την εφαρμογή της κοινής θέσης 2004/852/ΚΕΠΠΑ σχετικά με περιοριστικά μέτρα κατά της Ακτής του Ελεφαντοστού
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
την κοινή θέση 2004/852/ΚΕΠΠΑ του Συμβουλίου της 13ης Δεκεμβρίου 2004 σχετικά με περιοριστικά μέτρα κατά της Ακτής του Ελεφαντοστού (1) και ιδίως το άρθρο 6, σε συνδυασμό με το άρθρο 23 παράγραφος 2 της Συνθήκης για την ίδρυση της Ευρωπαϊκής Ένωσης,
Εκτιμώντας τα ακόλουθα:
(1)
Στις 13 Φεβρουαρίου 2004, το Συμβούλιο υιοθέτησε την κοινή θέση 2004/852/ΚΕΠΠΑ σχετικά με περιοριστικά μέτρα κατά της Ακτής του Ελεφαντοστού προκειμένου να εφαρμοστούν τα μέτρα που επιβλήθηκαν κατά της Ακτής του Ελεφαντοστού με την απόφαση UNSC 1572 (2004) του Συμβουλίου Ασφαλείας των Ηνωμένων Εθνών.
(2)
Στις 27 Φεβρουαρίου 2006, το Συμβούλιο εξέδωσε την απόφαση 2006/172/ΚΕΠΠΑ στην οποία περιέχεται ο κατάλογος των ατόμων κατά των οποίων επιβάλλονται τα μέτρα που ελήφθησαν δυνάμει των παραγράφων 9 και 11 της απόφασης UNSC 1572 (2004) και που ανανεώθηκαν με την παράγραφο 1 της απόφασης UNSC 1643 (2005).
(3)
Την 1η Μαΐου 2006, η ΕΕ διαβίβασε πρόσθετα στοιχεία εντοπισμού στην Επιτροπή του Συμβουλίου Ασφαλείας η οποία συνεστήθη δυνάμει της απόφασης UNSC 1572 (2004)
(4)
Στις 30 Μαΐου 2006, η Επιτροπή του Συμβουλίου Ασφαλείας ενέκρινε έναν ενημερωμένο ενοποιημένο κατάλογο των ατόμων κατά των οποίων επιβάλλονται τα μέτρα που ελήφθησαν δυνάμει των παραγράφων 9 και 11 της απόφασης UNSC 1572 (2004) και που ανανεώθηκαν με την παράγραφο 1 της απόφασης UNSC 1643 (2005).
(5)
Ο κατάλογος του παραρτήματος της κοινής θέσης 2004/852/ΚΕΠΠΑ θα πρέπει να προσαρμοσθεί αναλόγως,
ΑΠΟΦΑΣΙΖΕΙ:
Άρθρο 1
Ο κατάλογος ατόμων που περιέχεται στο παράρτημα της κοινής θέσης 2004/852/ΚΕΠΠΑ αντικαθίσταται με τον κατάλογο του Παραρτήματος της παρούσας απόφασης.
Άρθρο 2
Η παρούσα απόφαση αρχίζει να ισχύει την ημέρα της έκδοσής της.
Άρθρο 3
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Βρυξέλλες, 11 Ιουλίου 2006.

Labels: 11
15
18
5